Žiedų valdovas. Žiedo brolija (2001 filmas)
Žiedų valdovas. Žiedo brolija (angl. The Lord of the Rings: The Fellowship of the Ring) – 2001 m. gruodžio 19 d. kino ekranuose pasirodęs filmas, pirmasis iš trilogijos pagal Dž. R. R. Tolkino knygą „Žiedų valdovas“. Filmą režisavo režisierius iš Naujosios Zelandijos Piteris Džeksonas. Siužetas aprėpia daugumą įvykių, aprašytų pirmajame knygos tome, bei šiek tiek medžiagos iš antrojo tomo. „Žiedų valdovas. Žiedo brolija“ visame pasaulyje uždirbo 860 700 000 JAV dolerių. Išleista videojuosta bei DVD, 2002 m. lapkričio 12 d. pasirodė speciali išplėstinė DVD versija, kurios trukmė – 208 minutės (3 valandos 28 minutės). Be gerokai ilgesnio filmo šiame DVD yra ir įvairių priedų, dokumentinių filmų bei komentarų. Filmo tęsiniai – „Dvi tvirtovės“ ir „Karaliaus sugrįžimas“.